“WHO” ชี้ช่วงเวลาอันตราย ผู้ป่วย “โควิด-19” แพร่เชื้อได้สูงสุดตอน “เริ่มมีอาการ”!
“องค์การอนามัยโลก" (WHO) ชี้ช่วงเวลาอันตราย ผู้ป่วย “โควิด-19” แพร่เชื้อได้สูงสุดตอน “เริ่มมีอาการ”!
“องค์การอนามัยโลก" (WHO) ชี้ช่วงเวลาอันตราย ผู้ป่วย “โควิด-19” แพร่เชื้อได้สูงสุดตอน “เริ่มมีอาการ”!
11 มิ.ย. 2563

ผู้เชี่ยวชาญขององค์การอนามัยโลก (WHO) ระบุว่า ผู้ป่วยโรคติดเชื้อไวรัสโคโรนาสายพันธุ์ใหม่ (โควิด-19) จะสามารถแพร่เชื้อโรคติดต่อให้ผู้อื่นได้สูงสุดในช่วงที่ผู้ติดเชื้อเริ่มรู้สึกไม่สบาย
สำนักข่าวซินหัว รายงานว่า มาเรีย ฟาน เคิร์กโฮฟ (Maria van Kerkhove) นักระบาดวิทยาด้านโรคติดต่อ และผู้นำฝ่ายเทคนิคของโครงการฉุกเฉินด้านสาธารณสุขขององค์การอนามัยโลก กล่าวระหว่างการถ่ายทอดสดบนเครือข่ายสังคมออนไลน์ว่า “ข้อมูลจำกัดที่เรามีอยู่ในปัจจุบันระบุว่าผู้ป่วยจะมีเชื้อไวรัสปริมาณมากอยู่ในร่างกาย ในช่วงที่เขาเริ่มมีอาการป่วย”
โดยผลวิจัยเบื้องต้นระบุว่า ผู้ที่มีอาการป่วยระดับต่ำสามารถแพร่เชื้อได้สูงสุด 8-9 วัน และ ผู้ป่วยที่อาการหนักอาจแพร่เชื้อได้ยาวนานกว่านั้น
ด้านไมก์ ไรอัน (Mike Ryan) กรรมการบริหารของโครงการฉุกเฉินด้านสาธารณสุขขององค์การฯ กล่าวระหว่างการถ่ายทอดสดในวันอังคารที่ผ่านมา (9 มิ.ย.63) ว่าในช่วงที่ผู้ติดเชื้อเริ่มมีอาการป่วย หลอดลมส่วนต้นจะมีเชื้อไวรัสในปริมาณสูงสุด
“นั่นหมายความว่าคุณอาจอยู่ในร้านอาหารโดยที่เริ่มมีไข้ แต่คุณไม่รู้สึกป่วยเลยจึงไม่ได้อยู่แต่ในบ้าน ความจริงในตอนนั้นปริมาณเชื้อไวรัสในร่างกายคุณอาจสูงมากแล้ว” ซึ่งนั่นทำให้การควบคุมการแพร่ระบาดเป็นไปได้ยาก แต่สามารถทำได้หากมีการตรวจเชื้ออย่างเข้มงวด และยังรักษากฎเกณฑ์เว้นระยะห่างทางสังคม